text.text: Islamabad: Federal board of revenue ( FBR ) ne pane ke tahet non files se 159 arab rupy se zaid ke wajbaat ki recovery ke liye tex choron aur non files ke naam Exit Control List main dalne ki tajveez ka jaiza lena shuru kar diya hai,
text.text_idx: #000001
text.text: FBR ke senior officer ne bataya ke Radning of the tax net plan ke tahet bar bar muhlat dene ke ba-wajood NTN tak hasil na karne walay Taxable income ke hamil logon ke khilaaf bhi karwai karne ki tajveez ka jaiza liya ja raha hai,
text.text_idx: #000002
text.text: Iss ke elava tex choron aur non files ke naam Exit Control List main dalne ki tajveez bhi zer-gour hai iss liye Ministry of Finance ke zariye wazarat-e-dakhla ke sath muamla uthaya jayega,
text.text_idx: #000003
text.text: zaraye ne bataya ke ke non files ke khilaaf karwai ke liye jo sub se eham iqdaam tha woh non files ke Computerized National Identity Card block karna tha magar yeh akhtyaraat parliment se manzoori ki soorat main milna hain jo abhi tak nahi ho saka iss liye FBR ke paas aesa koi akhtyaar nahi hai ke woh non files ke CNIC block kar sakey,
text.text_idx: #000004
text.text: Sibi: Quetta se rawalpindi jane wali jaffar express main sibi railway station per dhamake ke natejay main 14 afraad janbahaq aur darjano zakhmi ho gaye jabke dhamake ki zimedari united baloch armi nami tanzeem ne qabool karli,
text.text_idx: #000006
text.text: Report ke mutabiq deputy commissioner ka kehna hai ke quetta se rawalpindi jane wali jaffar express jese he sibi railway junction per ponchi to ek zordar dhamaka ho gaya jis ke natejay main 14 afraad janbahaq aur 42 zakhmi ho gaye,
text.text_idx: #000007
text.text: dhamake main janbahaq hone wale afraad ka taluq ek he khandan se hai dhamake ke natejay main train ki ek bogi mukammal tor per tabaah jabke train ki deegar bogiyon main aag lag gayi,
text.text_idx: #000008